钦定古今图书集成/明伦汇编/氏族典/第106卷 > 裴行俭
## 钦定古今图书集成/明伦汇编/氏族典/第106卷 > 裴行俭

按《唐书裴行俭传》：“行俭，字守约，绛州闻喜人。幼引荫
补弘文生。贞观中，举明经，调左屯卫仓曹参军，迁长
安令。高宗将立武昭仪，行俭以为国家忧，与长孙无
忌、褚遂良秘议，左除西州都督府长史。麟德二年，擢
累安西都护，召为司文少卿，迁吏部侍郎，与马载同
典选，有能名，时号裴、马。上元三年，吐蕃叛，出为洮州”
道左二军总管，改秦州右军。仪凤二年，十姓可汗阿
史那都支及李遮匐诱蕃落以动安西，朝廷欲讨之，
因诏行俭册送波斯王，且为安抚大食使。至西州，诸
蕃郊迎，行俭阴勒部伍，使人趋召都支诣营谒，遂禽

于管二十四州叛应之，众数十万。诏行俭为定襄道
行军大总管讨之。明年，伏念执温傅来降，突厥馀党
悉平。帝悦，封闻喜县公。永淳元年，十姓突厥车薄叛，
复为金牙道大总管。未行卒，年六十四。赠幽州都督，
谥曰献。行俭工草隶名家，帝尝以绢素诏写《文选》，览
之，秘爱其法。所撰《选谱》草字杂体数万言。子光廷。